પ્રણવ મુખરજીને આ વિશે પૂછવામાં આવતાં તેમણે કશું પણ જણાવવાનો ઇનકાર કરી દીધો હતો. બીજેપીના ઉપાધ્યક્ષ વિનય કટિયારે ગઈ કાલે કહ્યું હતું કે ‘યુપીએ (યુનાઇટેડ પ્રોગ્રેસિવ અલાયન્સ)ના ભ્રષ્ટાચારને ઢાંકવા માટે વડા પ્રઘાન મનમોહન સિંહ મેદાને પડ્યા છે. તેઓ તેમના પ્રધાનોને અને ખાસ કરીને કેન્દ્રીય ગૃહપ્રધાન પી. ચિદમ્બરમને બચાવી રહ્યા છે, પરંતુ 2જી સ્પેક્ટ્રમ કૌભાંડની તપાસ ટૂંક સમયમાં તેમના સુધી પહોંચશે. આગામી દિવસોમાં ર્કોટ ભ્રષ્ટાચારીઓને પકડીને જેલભેગા કરશે.’ મોડી રાત્રે કૉન્ગ્રેસના ટોચના નેતાઓ અને ફાઇનૅન્સ મિનિસ્ટર વચ્ચે બેઠક યોજાઈ હતી જેમાં આ વિવાદનો અંત લાવવા પ્રયાસ કરવામાં આવ્યો હતો.